Fredi-Armand Tomps

Fredi-Armand Tomps (sündinud 27. mail 1928) on eesti arhitekt ja muinsuskaitsja.

 Haridus 
Ta õppis Kohala 6-klassilises algkoolis, seejärel jätkas haridusteed Rakvere 1. Keskkoolis. Ta lõpetas 1953. aastal Tallinna Polütehnilise Instituudi ehitusteaduskonna arhitektuuri osakonna.

 Erialaline töö ja tegevus 

1953–1959 Eesti NSV Kultuuriministeeriumi kapitaalehituse peavalitsus. Arhitekt, vanemarhitekt
1959–1962 Eesti Riiklik Vabaõhumuuseum. Arhitekt
1962–1969 Teaduslik Restaureerimise Töökoda. Projektjaoskonna juhataja, peaarhitekt
1969–1984 Vabariiklik Arhitektuurimälestiste Kaitse Inspektsioon. Juhataja
1984–1993 Vabariiklik Linnaehitus- ja Arhitektuurimälestiste Kaitse Valitsus. Juhataja
1972–1993 Lahemaa rahvuspark. Arhitekt, ehitusnõunik
1993–2020 RAS „Eesti Restauraator". Arhitekt, täiendkoolituste korraldaja
1993–2010 Arhitekt Fredi Tompsi Projektikoda.

 Organisatsioonid 
 1959–1995 Eesti Vabaõhumuuseumi teadusnõukogu liige ja esimees
1964 Eesti Arhitektide Liit alates
 1969–1989 Üleliiduline ajaloo- ja kultuurimälestiste kaitse nõukogu NSVL Kultuuriministeeriumi juures
 1969–1993 Eesti ajaloo- ja kultuurimälestiste kaitse nõukogu Kultuuriministeeriumi juures
 1974–1993 Lahemaa rahvuspargi vanemate nõukogu
 1978–1993 ICOMOS Nõukogude komitee, korrespondentliige ajalooliste linnade kaitse alal
 1990 ICOMOS Balti komitee asutajaliige ja aseesimees
 2005–2009 Kultuurkapitali arhitektuuri sihtkapital
2016 ICOMOS Eesti komitee liige
2018 ICOMOS Eesti komitee auliige 

 Tunnustus 
2019 Valgetähe III klassi teenetemärk

 Perekond 
Fredi-Armand Tompsi abikaasa oli kunstiteadlane Niina Tomps (1927–1987). Tal on tütar Enel-Katrin Vahter, kes on samuti arhitekt, ning poeg Leho-Toomas Tomps, kes töötab insener-restauraatorina.

Viited

Kirjandus
Riin Alatalu, Fredi Tomps. "Minu sajand. Muinsuskaitsja Fredi Tomps". Tallinn 2024. ISBN 9789949730124

Kategooria:Eesti arhitektid
Kategooria:Eesti NSV Arhitektide Liidu liikmed
Kategooria:Eesti Vabaõhumuuseumi koosseis
Kategooria:Eesti muinsuskaitsjad
Kategooria:Tallinna Tehnikaülikooli vilistlased
Kategooria:Valgetähe III klassi teenetemärgi kavalerid
Kategooria:Sündinud 1928